# Dahomey

### A Wikipédiából, a szabad lexikonból.

Dahomey egykori királyság Nyugat-Afrikában, a mai Benin területén. A 17. században alapították és a 19. század végéig állt fenn, amikor francia csapatok foglalták el, és Franciaország gyarmataihoz, Francia Nyugat-Afrikához csatolták.

## [szerkesztés] Története

Dahomeyt az aja nép alapította (1625), akik a part menti Allada Királyságból északra vándoroltak és a már itt élő fon nép között telepedtek le. 1650 körülre az aják uralmuk alá hajtották a fonokat, és Wegbaja nevű főnökük a két nép által lakott terület királyává kiáltotta ki magát; fővárosává pedig Agbomét tette. Wegbaja és utódai erősen központosított államot építettek ki, mely a király és ősei kultikus tiszteletén alapult: az nekik bemutatott áldozatok között emberáldozatok is voltak. Minden föld az uralkodó tulajdona volt, akinek minden terményből részt kellett adni. Wegbaja és utódai fő bevételi forrása azonban a rabszolgakereskedelem volt. Amikor Dahomey királyai terjeszkedni kezdtek már az európaiaktól kapott fegyverekkel indultak szomszédaik ellen.

Agadja király alatt (uralkodott 1708-1732) elfoglalták Alladát, az uralkodócsalád szülőföldjét, így már közvetlen kapcsolatba kerültek a partvidék európai rabszolgakereskedőivel (főként portugálokkal és hollandokkal). Agadja és serege azonban nem boldogult a szomszédos Ojo Királysággal, amely fő konkurense volt a rabszolgakereskedelemben; végül 1730-ban Dahomey Ojo hűbérese lett, bár függetlensége megmaradt.

A másik államnak alárendelt Dahomey tovább terjeszkedett és fejlődött részben a rabszolgák, később pedig a pálmaolaj eladásának köszönhetően. A bevételek mind a királyt illették, aki, lévén az összes föld birtokosa, mindenre monopoljoggal rendelkezett.

Dahomeyt végül 1892-1894-ben elfoglalta és gyarmataihoz csatolta Franciaország. A francia seregben jórészt afrikaiak (leginkább jorubák) harcoltak, akik a dahomeyi királyok uralma ellen keltek fel.

1960. augusztus 1-jén kiáltották ki a Dahomey Köztársaságot. 1972-ben Mathieu Kerekou őrnagy katonai puccsot hajtott végre, majd 1974-ben egypárti állam jött létre a Benini Népi Forradalmi Párt hegemóniájával. Az ország nevét ekkor változtatták Beninre.

## [szerkesztés] Dahomey királyai

- Gangnihessou ???? - 1620
- Dakodonou, 1620-1645
- Houegbadja, 1645-1685
- Akaba, 1685-1708
- Agadja, 1708-1732
- Tegbessou, 1732-1774
- Kplinga, 1774-1789
- Agonglo, 1789-1797
- Adandozan, 1797-1818
- Ghezo, 1818-1856
- Glele, 1856-1889
- Behanzin, 1889-1894

## [szerkesztés] Lásd még

- Benin
- Dahomey mitológia

A lap eredeti címe "http://hu.wikipedia.org../../../d/a/h/Dahomey.html"

Kategóriák: Történelmi államok | Afrika történelme | Benin

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Brezhoneg
- Deutsch
- Eesti
- فارسی
- Suomi
- Français
- עברית
- Íslenska
- 日本語
- Nederlands
- Polski
- Português
- Română
- Kiswahili
- Tagalog